Белов, Василий Иванович

**Васи́лий Ива́нович Бело́в** (1932 чылдың октябрь 23-те, Соңгу крайның, Харов району, Тимониха суур – 2012 чылдың декабрь 4-те, Вологда) — орус чогаалчы, сценага көргүзүглер тургузукчузу, суур чурталгазын көргүзер проза чогаалчыларның бирээзи. ССРЭ-ниң чогаалчылар эвилелиниң кежигүүнү.

## Допчу-намдары.
1932 чылдың октябрь 23-те Сунгу крайнын, Харов району, Тимониха суурга төрүттүнген. Ачазы - Иван Федерович Белов дайынга чок болган. Авазы - Анфиса Ивановна чааскаан уругларын азырап алган. (сактыышкынарындан - «Невозвратные годы»). Суур школазынга чеди чыл өөренгеш, Сокол хоорайга ФЗО дооскан. Ону дооскаш 5 дугаар разраядтың слесары: моторист, электри монтёру профессияларны шиңгээдип алган. 1952—1955 чылдарда шериг хүлээлгезин Ленинград хоорайга эттирген. Аңаа бир дугаар шүлүктерин чырыкче үндүрген («На страже Родины»), оон Ленинградтың Горький аттыг литературлуг институдунче кирип алган. 1964 чылдан Вологдага чуртавышаан, төрээн чери-биле (Тимониха) харылзаазын үспейн турган. Эге прозалары чер-чуртунуң дугайында «Деревня Бердяйка», шүлүктери «Деревенька моя лесная» (1961). Дараазында үнген чогаалдары «Знойное лето» (1963), «Речные излуки» (1964), «Привычное дело» (1966). Сөөлгү чогаалы Беловка чедиишкинни эккелген. Дараазында үнген «Плотницкие рассказы» (1968) чогаалчыга «суур чогаалчызы» - деп атты быжыглаан.
ССРЭ-нин чоннуң депутады, ССРЭ-ниң Дээди Чөвүлелиниң кежигүүнү (1989—1991). 1997 чылда ада-чуртунга литератураны сайзыратканы база төрээн соңгу крайның тускай культуразы, ёзуларын бижип көргүскени дээш Вологда хоорайның хүндүлүг хамаатызы - деп атты тывыскан.  
2012 чылдың декабрь 4-те үр араан соонда чок болган. Тимонихада ажааган.
 
## Этнографтыг очерктери
Василий Белов бодунуң очерктеринде сонгу Россияның культуразы, фольклору, ёзуларының болгаш аас чогаалының дугайында бижип турар. Бүгү назынында аас-чогаалдар, тоолчургу чугаалар, ырылар, үлегер сөстерни чыып бижип чораан. Барып турган суурлары: Вологодск, Архангельск болгаш Киров областарында. Дыка хөй материалдарны авазы - Анфиса Ивановна Белованың сөстеринден бижээн.

## Шаңналдары
* Орден «За заслуги перед Отечеством» IV чаданың. (2003 чылдың март 17) — Ада-чурттунуң литературазын сайзыратканы дээш.
* Орден Почёта (2008 чылдың ноябрь 17) — Ада-чуртунуң литературазын сайзыратканы база хөй чылдарда кылган ажылы дээш.
* Орден Ленина (1984 чылдың ноябрь 16-да ) — Совет литератураны сайзыратканы база Чогаалчылар эвилелиниң 50 чылдаанынга тураскаадып.
* Орден Трудового Красного Знамени (22.10.1982)
* Медаль «За трудовое отличие» (28.10.1967)
* ССРЭ-ниң Күрүне премиязы (1981) — сөөлгү «Повести и рассказы» деп ному дээш.
* Россия Федерациязының Күрүне шанналы (2003)

## Чогаалдары
* Деревенька моя лесная (1961). Шүлүктер чыындызы
* Знойное лето (1963). Чечен чугаалар чыындызы. 
* Речные излуки (1964). Чечен чугаалар чыындызы. 
* Привычное дело (1966). Тоожу
* Плотницкие рассказы (1968). Тоожу
* Бухтины вологодские (1969).
* Кануны (1972—87). Роман
* Бессмертный кощей (1978). Шии-тоол
* Лад. Чоннуң эстетиказы дугайында очерктер. (1982).
* Всё впереди (1986). Роман
* Год великого перелома (1989—1991). Роман
* Повседневная жизнь русского Севера (2000).
 
## Сценажыткан тургузуглары.
* «Сказ о солдате и Бессмертном Кощее» — режиссёру Геннадий Егоров, Санкт-Петербургский драматический театр «Патриот» РОСТО, 1990 чыл
* «Бессмертный Кощей» — режиссёру Алешина Людмила Васильевна, Вологодский Молодёжный экспериментальный театр-студия «Сонет», 2013

## Экранче үндүрген
* Африканыч — режиссёрлары Михаил Ершов, Виктор Соколов, Олег Дашкевич, 1970 чыл
* Плотницкие рассказы — режиссёру Павел Резников, 1973 чыл
* Целуются зори — режиссёру Сергей Никоненко, 1978 чыл
* По 206-й — режиссёру Виталий Кольцов, 1990 чыл
* Всё впереди — режиссёру Николай Бурляев, 1990 чыл
 
## Шөлүглер
В родственных проектах
* Цитаты в Викицитатнике
* Медиафайлы на Викискладе
* Василий Белов: сочинения, публицистика, фильмография
* Произведения Василия Белова
* Белов, Василий Иванович // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.
* Центр писателя Василия Ивановича Белова в Вологде
* Вечер в зале Церковных соборов Храма Христа Спасителя, посвящённый 75-летию великого русского писателя Василия Белова.
* Василий Шукшин О творчестве Василия Белова
* В. И. Белов. Автобиография, премии, награды, фотографии, произведения.
* Василий Белов на видео (недоступная ссылка)
* Юрий Павлов о Василии Белове

## Демдеглелдер

Аңгылал:Ленинградтың Горький аттыг литературлуг институдунун доозукчузу